วันจันทร์ที่ 23 สิงหาคม 2564
ดีอีเอส ย้ำหลักเกณฑ์การเก็บรักษาข้อมูลจราจรทางคอมพิวเตอร์ฯ พ.ศ. 2564 เพื่อคุ้มครองประชาชนจากภัยโซเชียล
ดีอีเอส ย้ำหลักเกณฑ์การเก็บรักษาข้อมูลจราจรทางคอมพิวเตอร์ฯ พ.ศ. 2564 เพื่อคุ้มครองประชาชนจากภัยโซเชียล
ดีอีเอสแจงประกาศฯ“หลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการพ.ศ. 2564”ปรับปรุงเพื่อให้กฎหมายทันสมัยสอดคล้องแนวปฏิบัติสากลมุ่งปกป้องคุ้มครองประชาชนจากอาชญากรรมและภัยโซเชียลรูปแบบใหม่ๆ
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมกล่าวว่าเมื่อวันที่13ส.ค. 64ราชกิจจานุเบกษาได้เผยแพร่ประกาศกระทรวงดิจิทัลเพื่อเศรษฐกิจและสังคมเรื่องหลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการพ.ศ. 2564ซึ่งเป็นไปตามมาตรา26ของพ.ร.บ.การกระทำความผิดทางคอมพิวเตอร์พ.ศ.2550และปี2560แต่ประกาศฉบับนี้ใช้มาตั้งแต่ปี2550จึงต้องปรับปรุงให้มีความเหมาะสมกับสภาพเศรษฐกิจสังคมและเทคโนโลยีในปัจจุบัน
ทั้งนี้ต้องยอมรับว่าความก้าวหน้าของเทคโนโลยีและบริบททางสังคมที่อินเทอร์เน็ตเข้ามามีบทบาทในแทบทุกกิจกรรมของชีวิตประจำวันเกิดการกระทำที่ผิดกฎหมายต่างๆได้ง่ายทำให้จำเป็นต้องมีกฎหมายที่ก้าวทันการกระทำผิดกฎหมายในรูปแบบใหม่ๆที่เกิดขึ้นผ่านช่องทางอินเทอร์เน็ตเช่นสื่อโซเชียลบริการออนไลน์หรือการให้บริการผ่านดิจิทัลแพลตฟอร์มต่างๆจำเป็นที่ประเทศไทยต้องปรับปรุงหลักเกณฑ์ตามประกาศฉบับเดิมซึ่งใช้มานานถึง14ปีแล้วเพื่อให้ทันสมัยสอดคล้องกับแนวปฏิบัติที่เป็นสากลและสามารถพิสูจน์และยืนยันตัวตนของผู้ใช้งานเพื่อให้การบังคับใช้กฎหมายและการคุ้มครองประชาชนป้องกันความเสียหายต่อประชาชนเศรษฐกิจสังคมและความสงบเรียบร้อยของประเทศ
สำหรับหลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการพ.ศ. 2564ได้มีการกำหนดประเภทของ“ผู้ให้บริการ”ที่มีหน้าที่ต้องเก็บรักษาข้อมูลจราจรทางคอมพิวเตอร์ได้แก่กลุ่มที่1ผู้ให้บริการแก่บุคคลทั่วไปในการเข้าสู่อินเทอร์เน็ตหรือให้สามารถติดต่อถึงกันโดยประการอื่นครอบคลุมผู้ให้บริการใน6ประเภทกิจการ ประกอบด้วยโทรคมนาคมและการกระจายภาพและเสียง ผู้ให้บริการเข้าถึงระบบเครือข่ายคอมพิวเตอร์ผู้ให้บริการเช่าระบบคอมพิวเตอร์หรือบริการโปรแกรมประยุกต์ต่างๆ ผู้ให้บริการร้านอินเทอร์เน็ตผู้ให้บริการโปรแกรมคอมพิวเตอร์ซอฟต์แวร์เทคโนโลยีปัญญาประดิษฐ์แอพพลิเคชันที่ทำให้บุคคลติดต่อสื่อสารข้อมูลระหว่างกันได้และผู้ให้บริการสื่อสังคมออนไลน์รวมถึงผู้ให้บริการในฐานะสื่อกลางในการรับส่งข้อมูลผ่านระบบเครือข่ายคอมพิวเตอร์ไม่ว่าจะมีระบบสมาชิกหรือไม่ก็ตาม
และกลุ่มที่2ผู้ให้บริการในการเก็บรักษาข้อมูลคอมพิวเตอร์เพื่อประโยชน์ของบุคคลอื่น ได้แก่ผู้ให้บริการข้อมูลคอมพิวเตอร์ผ่านแอพพลิเคชั่นต่างๆ ผู้ให้บริการเก็บหรือพักข้อมูลทั้งในรูปแบบชั่วคราวหรือถาวรโดยมีระบบที่บริหารจัดการข้อมูลด้วยอินเทอร์เน็ตผู้ให้บริการคลาวด์และผู้ให้บริการดิจิทัลประเภทต่างๆ
โดยกำหนดหน้าที่ของผู้ให้บริการในการเก็บรักษาข้อมูลจราจรทางคอมพิวเตอร์ต้องจัดให้มีระบบการพิสูจน์และยืนยันตัวตนทางดิจิทัลสำหรับผู้ใช้บริการทุกคนจัดให้มีมาตรการรักษาความมั่นคงปลอดภัยของข้อมูลในระบบการพิสูจน์และยืนยันตัวตนรวมทั้งกำหนดวิธีการที่มั่นคงปลอดภัยในการเก็บรักษาข้อมูลจราจรและแม้จะมีการจ้างบุคคลภายนอกเก็บข้อมูลแทนก็ยังต้องรับผิดชอบตามประกาศนี้และส่งมอบให้พนักงานทันทีเมื่อมีการร้องขอ
ด้านนายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมกล่าวเสริมว่าสำหรับผู้ให้บริการที่เป็นร้านอาหารหรือธุรกิจจำหน่ายสินค้าหรือบริการใดๆที่มีการใช้อินเทอร์เน็ตเพื่อบริการเสริมการขายหรือการให้บริการให้ดำเนินการตามข้อกำหนดภายใน1ปีและผู้ให้บริการดิจิทัล(digital service)ตามประกาศให้ดำเนินการภายใน180วัน
“หลักเกณฑ์การเก็บรักษาข้อมูลจราจรทางคอมพิวเตอร์หรือที่เรียกว่าการจัดเก็บล็อกไฟล์(log files)ฉบับใหม่นี้กำหนดว่าในการเก็บข้อมูลจราจรนั้นต้องสามารถระบุรายละเอียดผู้ใช้บริการเป็นรายบุคคลได้ต้องสามารถระบุตัวตนของผู้ใช้บริการเป็นรายบุคคลได้จริงโดยการพิสูจน์และยืนยันตัวตนครอบคลุมถึงกระบวนการพิสูจน์และยืนยันความถูกต้องของตัวบุคคลเพื่อให้บังคับใช้กฎหมายได้อย่างมีประสิทธิภาพ"รองปลัดกระทรวงดิจิทัลฯกล่าว
ด้านนายไตรรัตน์วิริยะศิริกุลรองเลขาธิการกสทช.ให้ความเห็นเพิ่มเติมว่าที่ผ่านได้ทำงานร่วมกับกระทรวงดีอีเอสมาอย่างต่อเนื่องและรู้สึกยินดีที่มีประกาศฉบับนี้ขึ้นมาเนื่องจากจะทำให้การบังคับใช้กฎหมายและการคุ้มครองประชาชนมีประสิทธิภาพมากยิ่งขึ้น
*********